Kamal Affandi Hashim

**Kamal Affandi bin Hashim** adalah fasilitator dan penganalisis jenayah di Malaysia dan sering muncul di radio dan televisyen Malaysia terutama 'Black Maria' dan POV di Radio Bernama 24, TV3, Astro dan TV1. Beliau banyak memberi pandangan, cadangan , ulasan dan komentar yang membina bagi menangani aktiviti jenayah yang sering dilaporkan di seluruh Malaysia. Beliau juga aktif dalam bidang lakonan dan pernah berlakon dalam *[[CID 3278]]* di TV9, *[[Metro Skuad]]* di RTM dan filem *[[KL Gangster 2]]*.

Pada 7 Julai 2011, Kamal Affandi Hashim telah menembak mati seorang yang mengamuk di Flat Valencia, Seksyen 25, Shah Alam. Lelaki itu pernah mengamuk di Kampung Jawa, Klang kira-kira lima tahun sebelum ini. Lelaki itu, Darwis Dusa, 42, berasal dari Kampung Merotai, Tawau, Sabah dan berhijrah ke Lembah Klang sejak 2001.Ekoran kejadian amuk itu, Kamal Affandi dimasukkan ke Pusat Perubatan KPJ. Tulang tapak tangan kanan yang putus telah dibedah, lutut terkoyak sudah dijahit manakala bahu terkehel masih belum sembuh sepenuhnya.

## Kerjaya
Kamal Affandi menyertai Polis Diraja Malaysia pada 12 Februari 1989 dengan tempat tugas terakhir di Jabatan Siasatan Jenayah, namun pada tahun 1995 beliau berhenti setelah berkhidmat 10 tahun dalam pasukan polis seterusnya menjadi penganalisis jenayah. 

## Menderita sakit saraf Arteriovenous Malformation (AVM)
Pada 11 Oktober 2012, Kamal Affandi menjalani pembedahan di otaknya akibat penyakit saraf Arteriovenous Malformation (AVM) di Pusat Pakar Antarabangsa Beacon , Petaling Jaya, Selangor.Akibat AVM itu, koordinasi tangan kanan terganggu sehingga menyebabkan dia menanggung kesakitan dan pening kepala pada tahap kritikal. 
Kos pembedahan di hospital swasta itu sebanyak RM41,820 . Polisi insurans miliknya tidak dapat menampung kos pembedahan kaedah Cyber Knife yang melebihi RM41,000 kerana penyakitnya dikategorikan sebagai “congenital” iaitu keadaan yang wujud sejak lahir. Doktor melakukan pembedahan kaedah Cyber Knife yang menggunakan tembakan laser bagi mengeluarkan gumpalan urat saraf terlebih pada bahagian otak kirinya. Gumpalan urat dengan radius 3 sentimeter di kepala berjaya dikeluarkan.

Antara mereka yang datang ziarah dan memberi sumbangan ialah pengacara popular Aznil Nawawi, Timbalan Menteri Kesihatan, Datuk Rosnah Rashid Shirlin, Ketua Pergerakan Wanita Umno, Datuk Seri Shahrizat Abdul Jalil, Ketua Polis Negara, Tan Sri Ismail Omar dan Ketua Polis Selangor, Datuk Tun Hisan Tun Hamzah.

## Penghargaan
Pada 25 Mac 2012, sempena  Sambutan Hari Polis Ke-205 di Dataran Merdeka, Kuala Lumpur, Kamal Affandi Hashim menerima anugerah Asisten Supritendan Kehormat daripada Menteri Dalam Negeri, Datuk Seri Hishammuddin Tun Hussein. Turut menerima anugerah ialah Naib Pengerusi Yayasan Pencegahan Jenayah Malaysia, Tan Sri Lee Lam Thye menerima anugerah Rakan Polis dan penerbit filem, Yusof Haslam.  

## Sheriff: Narko Integriti
Kamal Affendi ditawarkan berlakon filem  dibawah arahan Syafiq Yusof dan berlakon bersama pelakon utama terlibat seperti Zul Ariffin, Syafiq Kyle, Azira Shafinaz, Aaron Aziz, Elizabeth Tan, Shaharuddin Thamby dan ramai lagi. Menurut Bernama, filem ini pamerkan perbezaan sisi beliau dalam Sheriff kerana selalunya berpeluang di drama atau program TV selain kembali sarung uniform selepas 20 tahun meninggalkan PDRM, beliau membawa watak pembantu sebagai Tuan Hafsham yang merupakan ketua Jabatan Narkotik yang semasa menggantikan Tuan Malik (Shaharudin) Filem Sheriff Pamer Sisi Kamal Affendi

## Filemografi

### Dokumentari

### Filem

### Drama

## Rujukan

## Pautan luar
*